ป.ป.ช.เรียก 3 ผู้บริหาร สกสค.สอบปากคำ
ลุยค้นที่มาทรัพย์สินซุกเซฟห้องบิ๊ก ผลตรวจโรงแรมฉาวถึงมือ ณรงค์,เมื่อวันที่ 11 พ.ค. นายพินิจศักดิ์ สุวรรณรังค์ ผู้ตรวจราชการกระทรวงศึกษาธิการ (ศธ.) ในฐานะปฏิบัติหน้าที่เลขาธิการคณะกรรมการส่งเสริมสวัสดิการ และสวัสดิภาพครู และบุคลากรทางการศึกษา (สกสค.) เปิดเผยภายหลังประชุมผู้บริหารและเจ้าหน้าที่สำนักงาน สกสค. ว่า ได้กำชับผู้บริหาร สกสค.ให้ความร่วมมือกับคณะกรรมการติดตามและตรวจสอบการใช้จ่ายงบประมาณภาครัฐ (คตร.) และศูนย์อำนวยการต่อต้านทุจริตแห่งชาติ (ศอตช.) รวมถึงคณะกรรมการสอบสวนข้อเท็จจริงที่ตนตั้งขึ้นเพื่อติดตามและตรวจสอบทรัพย์สินที่ถูกตรวจพบในเซฟห้องรองเลขาธิการ 1 คน และผู้อำนวยการสำนัก 1 คน โดยในส่วนของคณะกรรมการสอบสวนข้อเท็จจริงต้องเร่งตรวจสอบก่อนประมวลผลเสนอคณะกรรมการ สกสค.พิจารณาวันที่ 15 พ.ค.นี้ ทั้งนี้ รมว.ศธ. และปลัด ศธ. ได้สั่งการให้ตรวจสอบกล้องวงจรปิดที่มีอยู่ภายในสำนักงาน สกสค. หอพัก และสถานพยาบาลของ สกสค.ว่ามีตัวใช้งานได้จริงหรือไม่,นายพินิจศักดิ์ กล่าวอีกว่า ล่าสุดคณะกรรมการป้องกันและปราบปรามการทุจริตแห่งชาติ (ป.ป.ช.) ได้ทำหนังสือขอความร่วมมือมายัง สกสค. เพื่อให้เจ้าหน้าที่ผู้รับผิดชอบส่วนต่างๆ เข้าให้ข้อมูล เบื้องต้นทราบว่าได้ให้ นางอำนวยพร วัฒนารมย์ ผอ.สำนักการคลัง นายพรเทพ มุสิกวัตร ผอ.สำนักกฎหมายและคุ้มครองสิทธิครู และนายสุเทพ ริยาพันธ์ ผอ.สำนักกิจการกองทุน ช.พ.ค.-ช.พ.ส.เข้าให้ปากคำแล้ว ซึ่งตนได้กำชับทั้ง 3 คนให้ความร่วมมือเต็มที่ ส่วนการทุจริตการก่อสร้างอาคารพัฒนาครูและบุคลากรทางการศึกษาภาคเหนือ 360 ล้านบาทนั้น ได้ส่งผลการตรวจสอบให้ รมว.ศธ.พิจารณาแล้ว,ด้าน พล.ร.อ.ณรงค์ พิพัฒนาศัย รมว.ศธ. กล่าวว่า ในการประชุมบอร์ด สกสค.ที่ผ่านมา ตนได้ให้นายพินิจศักดิ์ทำหนังสือถึงนายสมศักดิ์ ตาไชย อดีตเลขาธิการ สกสค.ชี้แจงประเด็นกิจการ สกสค.ที่เป็นปัญหา ภายในวันที่ 8 พ.ค. แต่ขณะนี้ยังไม่ได้รับรายงานการชี้แจง อย่างไรก็ตามหากมีเรื่องใดที่หน่วยงานอื่นยังตรวจสอบไม่ครบตนก็จะให้ตรวจสอบเพิ่มเติม.
เมื่อวันที่ 11 พ.ค. นายพินิจศักดิ์ สุวรรณรังค์ ผู้ตรวจราชการกระทรวงศึกษาธิการ (ศธ.) ในฐานะปฏิบัติหน้าที่เลขาธิการคณะกรรมการส่งเสริมสวัสดิการ และสวัสดิภาพครู และบุคลากรทางการศึกษา (สกสค.)
สกสค.,ผู้บริหาร สกสค.,ป.ป.ช.,ตรวจสอบ,การใช้จ่าย,งบประมาณ,ทุจริต,สอบสวนข้อเท็จจริง,พินิจศักดิ์ สุวรรณรังค์,ณรงค์ พิพัฒนาศัย,สมศักดิ์ ตาไชย,ข่าว,ไทยรัฐออนไลน์,ข่าวการศึกษา